Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: jogbiztonság elve annak következtében, hogy az alapító okirat módosításáról rendelkezõ 1053/2002. (V. 14.) Korm. határozatot „nem létezõnek” tekintették, nem hajtották végre, ugyanakkor 2005. március 1-jéig hatályon kívül sem helyezték. Hiányosságként értékeltük azt is, hogy az alapító az országos kisebbségi önkormányzatokkal való érdemi egyeztetés
Paragraph Index: 1807

1. A szociális biztonsághoz fûzõdõ alkotmányos alapjoggal kapcsolatos visszásságokról általában 2005-ben – az elmúlt évekhez hasonlóan – a szociális, a lakhatási, valamint a gyermeki jogokkal összefüggõ panaszokat szinte kivétel nélkül roma kisebbséghez tartozó emberek juttatták el hozzánk. Beadványaikban a mindennapi életükben jelentkezõ legsúlyosabb problémák megoldásához kérték segítségünket. Ezeket az ügyeket gyakran vizsgáltuk a helyszínen, így a szegénység és a társadalmi kirekesztettség különbözõ formáival konkrét élethelyzetekben személyesen is szembesültünk. A beadványok többsége elsõsorban hátrányos helyzetû régiókból érkezett, a roma panaszosok sokszor elkeseredve, utolsó lehetõségként fordultak Hivatalunkhoz. Egyes kutatók70 szerint napjainkban az egyik legnagyobb szegénységi kockázatot az etnikai hovatartozás jelenti. Kialakulóban van egy társadalom alatti társadalom, ún. „underclass”, különösen, ha a szegénység egy etnikailag meghatározható társadalmi csoportban koncentrálódik. A romák közül sokan élnek szélsõséges szegénységben, a nem romáktól és a kevésbé szegényektõl térben is elkülönülve, szegregálódva. A kutatók véleménye szerint kevés esélyük van arra, hogy ebbõl a helyzetbõl valaha is kikerüljenek, és ez a sors vár gyermekeikre is. Az egyik szociális civil szervezet szegénységgel kapcsolatos szakmai jelentése súlyos gondokat vetett fel, ezek a problémák a panaszügyekben is visszatükrözõdnek. „A munkából való megélhetés esélye a szegények jó része számára nem adatik meg. … A szociális munkások sok helyen – fõként kisebb településeken – hiányoznak, másutt vannak, de szinte eszköztelenek. … A segélyezés hosszú távon nem megoldás, ám amíg nincs munka, addig a megélhetési és a lakhatási segélyek színvonalát legalább olyan szintre kell emelni, hogy a szegények ne veszítsék el lakásukat, ne szoruljanak gettókba, és hozzájussanak a társadalmilag minimálisan szükséges forrásokhoz. E nélkül a nyomor végzetessé válik.”71 Az a kérdés, hogy mit tudunk tenni, és milyen eszközökkel léphetünk fel a hátrányos helyzetû roma lakosság szociális helyzetével és életkörülményeivel összefüggõ sérelmek orvoslása érdekében. Elsõként a szociális ügyek esetében is azt vizsgáltuk, hogy történt-e kisebbségi jogsérelem a hatóságok vagy közszolgáltatást végzõ intézmények részérõl, illetve ehhez kapcsolódóan megsértették-e az egyenlõ bánásmód követelményét. Többnyire nehezen bizonyítható, hogy a panaszost kisebbségi származása miatt érte hátrányos megkülönböztetés. Egyértelmûen megállapítható volt azonban sok esetben a gyermeki jogok, a szociális biztonsághoz, a jogbiztonsághoz és jogorvoslathoz fûzõdõ alkotmányos jogok sérelme. Az országgyûlési biztos komplex szerepkörére tekintettel fontosnak tartjuk, hogy kisebbségi diszkrimináció hiányában is felhívjuk az eljáró hatóságok, közszolgáltatást ellátó intézmények figyelmét a jogbiztonsággal, a szociális jogokkal, a gyermeki jogokkal, valamint az élethez és emberi méltósághoz, illetve a legmagasabb szintû testi és lelki egészséghez fûzõdõ jogokkal összefüggõ alkotmányos visszásságok, jogsértések megszüntetésére és megelõzésére. A szociális ügyekben is szükség van a tájékoztatást és információt nyújtó, továbbá együttmûködést erõsítõ, közvetítõi tevékenységünkre. Meggyõzõdésünk, hogy a hozzánk forduló roma panaszosok társadalmi kirekesztettségét és marginalizálódását minden rendelkezésünkre álló eszközzel enyhítenünk kell.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes